মুহাম্মাদ
আনুমানিক ৫৭০ খ্রিস্টাব্দে (হস্তিবর্ষ) মক্কা নগরীতে জন্ম নেওয়া মুহাম্মাদ মাতৃগর্বে থাকাকালীন পিতা হারা হন শিশু বয়সে মাতাকে হারিয়ে এতিম হন এবং প্রথমে তাঁর পিতামহ আবদুল মোত্তালিব ও পরে পিতৃব্য আবু তালিবের নিকট লালিত পালিত হন। হেরা পর্বতের গুহায় ধ্যানমগ্ন থাকার পর ৪০ বছর বয়সে তিনি নবুওয়াত লাভ করেন। জিবরাইল এই পর্বতের গুহায় আল্লাহর তরফ থেকে তাঁর নিকট ওহী নিয়ে আসেন। তিন বছর পর ৬১০ খ্রিস্টাব্দে মুহাম্মাদ প্রকাশ্যে ওহী প্রচার করেন, এবং ঘোষণা দেন "আল্লাহ এক" ও তাঁর নিকট নিজেকে সঁপে দেওয়ার মধ্যেই জাগতিক কল্যাণ নিহিত, এবং ইসলামের অন্যান্য পয়গম্বরদের মত তিনিও আল্লাহর প্রেরিত দূত।
সাইদ ইবনুল মুসায়্যিব
সা'ঈদ ৬৪২ সালে উমারের খিলাফাতকালে জন্ম গ্রহণ করেন। তাই সাঈদের সুযোগ হয়েছিল বহু সাহাবীকে দেখার এবং তাদের সান্নিধ্য লাভের। তার পিতা মুসায়্যিব এবং পিতামহ হাযন উভয়েই সাহাবী ছিলেন। সাঈদ তার আল্লাহভক্তি এবং জ্ঞানের কারণে সম্মানিত ও শ্রদ্ধেয় ছিলেন। মদিনার প্রখ্যাত সাত ফুকাহার অন্যতম ছিলেন। তিনি তার জ্ঞানের কারণে সাহাবিদের কাছেও সম্মানিত ছিলেন। ইসলামী শাস্ত্রের অন্যতম শ্রেষ্ঠ বিদ্বান সাহাবী আব্দুল্লাহ ইবনে উমার তার সম্পর্কে বলেন, "যদি রসূলুল্লাহ এই যুবককে দেখতেন তবে তার প্রতি সন্তুষ্ট হয়ে যেতেন"।